Lee Ting Han

Lee Ting Han (; lahir sekitar 1990) merupakan seorang ahli politik dan peguam Malaysia. Beliau berkhidmat sebagai Ahli EXCO Johor dalam pentadbiran Barisan Nasional (BN) di bawah Menteri Besar Onn Hafiz Ghazi, dan merupakan Ahli Dewan Undangan Negeri Johor (ADUN) bagi Paloh sejak Mac 2022. Beliau ialah ahli Persatuan Cina Malaysia (MCA), sebuah parti komponen dalam gabungan BN.

Lee menuntut di SMK Permas Jaya, Johor Bahru (SMKPJ) dari 2003 hingga 2009 sebelum meneruskan pengajian di Universiti Malaya, di mana beliau menamatkan pengajian dengan Ijazah Sarjana Muda Undang-Undang (Kelas Pertama) dan menerima Pingat Emas Puan Sri Haseenah Pingat Emas (pelajar terbaik Program Saujana Muda Undang-undang). Beliau kemudian melanjutkan pengajian pascasiswazah di Universiti Cambridge. Sebelum berangkat ke United Kingdom, Lee pernah berkhidmat sebentar di Jabatan Perdana Menteri.

Beliau diterima masuk sebagai peguambela dan peguamcara Mahkamah Tinggi Malaya pada tahun 2015 serta pernah berkhidmat sebagai peguam di beberapa firma guaman di Kuala Lumpur. Beliau juga pernah berkhidmat sebagai Pegawai Tugas-tugas Khas kepada Wee Ka Siong, yang merupakan Menteri Pengangkutan Malaysia dari Mac 2020 hingga November 2022. Lee turut pernah menjadi penulis bersama bagi  Undang-undang Media di Malaysia (Sweet & Maxwell), MP Jain: Administrative Law of Malaysia (LexisNexis), serta sebagai editor bagi Atkin’s Court Forms dalam bab Judicial Review.

Lee bertanding pada Pilihan raya negeri Johor 2022 sebagai calon BN bagi Paloh dan menewaskan ADUN bertahan Sheikh Umar Bagharib Ali daripada Pakatan Harapan (PH) serta dua calon lain. Beliau mengangkat sumpah sebagai ahli EXCO Johor pada 26 Mac 2022.

 Keputusan pilihan raya 
+Dewan Undangan Negeri JohorTahunKawasanCalonUndiPeratus undianLawanUndiPeratus undianJumlah undiMajoritiKeluar2022N30 PalohLee Ting Han (MCA)8,07755.05%Sheikh Umar Bagharib Ali (DAP)4,90133.41%14,6713,17656.80%Selvendran Velu (PAS)1,51210.31%Aminuddin Johari (PEJUANG)1811.23%

 Rujukan 

 Pautan luar 
 Lee Ting Han di Facebook
 Lee Ting Han di Instagram

Kategori:Kelahiran 1990-an
Kategori:Orang hidup
Kategori:Ahli politik Malaysia berketurunan Cina
Kategori:Ahli Dewan Negeri Johor ke-15